ՀԱՍՏԱՏՎԱԾ Է
Եվրասիական տնտեսական հանձնաժողովի խորհրդի 
2025 թվականի օգոստոսի 1-ի 
թիվ 61 որոշմամբ

ԿԱՐԳ
նոր քիմիական նյութերի նոտիֆիկացում անցկացնելու

1.	Սույն կարգը մշակվել է Եվրասիական տնտեսական հանձնաժողովի խորհրդի 2017 թվականի մարտի 3-ի թիվ 19 որոշմամբ ընդունված՝ Եվրասիական տնտեսական միության «Քիմիական արտադրանքի անվտանգության մասին» տեխնիկական կանոնակարգի (ԵԱՏՄ ՏԿ 041/2017) (այսուհետ՝ տեխնիկական կանոնակարգ) 47-րդ կետին համապատասխան, և սահմանում է նոր քիմիական նյութերի նոտիֆիկացում անցկացնելու կանոնները։ 
2.	Այն նոր քիմիական նյութերի (այդ թվում՝ խառնուրդի կազմում) նոտիֆիկացումը, որոնց մասին տեղեկությունները բացակայում են Եվրասիական տնտեսական միության քիմիական նյութերի և խառնուրդների ռեեստրում (այսուհետ համապատասխանաբար՝ նոտիֆիկացում, ռեեստր), անցկացվում է Եվրասիական տնտեսական միության անդամ պետության՝ նոտիֆիկացում անցկացնելու համար լիազորված մարմնի կողմից (այսուհետ համապատասխանաբար՝ Միություն, անդամ պետություն, լիազորված մարմին) այդ քիմիական նյութերի մասին տեղեկությունները ռեեստրում ներառելու միջոցով։
Տեխնիկական կանոնակարգի 46-րդ կետում նշված դեպքերում, առանց նոտիֆիկացման ընթացակարգի իրականացման, ռեեստրում ներառվում են նոր քիմիական նյութի վերաբերյալ տեղեկություններ՝ թիվ 1 հավելվածով սահմանված ցանկի համաձայն։
3.	Նոտիֆիկացումն իրականացվում է անդամ պետության տարածքում դրա օրենսդրությանը համապատասխան գրանցված այն իրավաբանական անձի կամ որպես անհատ ձեռնարկատեր հանդես եկող ֆիզիկական անձի հայտի հիման վրա, որը նոր քիմիական նյութի կամ այն պարունակող խառնուրդի արտադրողն է (արտադրողի կողմից լիազորված անձը), ներմուծողը (այսուհետ՝ հայտատու)՝ թիվ 2 հավելվածով սահմանված ձևով։
Նոտիֆիկացումը՝ հայտատուի ընտրությամբ, անցկացվում է անդամ պետություններից մեկի լիազորված մարմնի կողմից։
4․	Հայտատուն հայտի հետ մեկտեղ լիազորված մարմին է ներկայացնում տեխնիկական կանոնակարգի 48-րդ կետում նշված տեղեկությունները։ 
Քիմիական անվտանգության մասին հաշվետվությունը, որի կառուցվածքը նախատեսված է տեխնիկական կանոնակարգի թիվ 3 հավելվածով, կազմվում է թիվ 3 հավելվածի համաձայն սահմանված պարզաբանումներին (այսուհետ՝ պարզաբանումներ) համապատասխան։ 
5.	Հայտատուի կողմից քիմիական անվտանգության մասին հաշվետվության շրջանակներում ներկայացվող՝ նոր քիմիական նյութի մասին տեղեկությունները պետք է ուղեկցվեն տեղեկատվության աղբյուրին կատարվող հղմամբ։
Եթե տեղեկատվության աղբյուրը ռեսուրս է, որը պահանջում է գրանցում և (կամ) տվյալների հասանելիություն տրամադրելու համար վճարում, ապա հայտատուն տեղեկատվություն է կցում քիմիական անվտանգության մասին հաշվետվությանը տվյալների պաշտոնական արտաբեռնման վերաբերյալ (եթե դա նախատեսված է աղբյուրով) կամ տվյալ աղբյուրից համապատասխան տեղեկատվությամբ էկրանի պատկերը (Print Screen) և հայտատուի՝ ներկայացված տեղեկությունների օգտագործման իրավունքը հաստատող տեղեկատվությունը։ 
Հետազոտությունների (փորձարկումների), այդ թվում՝ երրորդ երկրների լաբորատորիաներում անցկացված հետազոտությունների (փորձարկումների) արձանագրություններն որպես տեղեկատվության աղբյուր օգտագործելիս հայտատուն քիմիական անվտանգության մասին հաշվետվության հետ միասին լիազորված մարմին է ներկայացնում այդ արձանագրությունների (հետազոտությունների) պատճենները։ 
Կողմնակի կազմակերպության անունով տրված՝ հետազոտությունների (փորձարկումների) արձանագրությունը որպես տեղեկատվության աղբյուր օգտագործելիս հայտատուն լիազորված մարմին է ներկայացնում հետազոտությունների (փորձարկումների) արձանագրության պատճենը և հայտատուի՝ դրա օգտագործման իրավունքը հաստատող տեղեկատվությունը։
6.	Քիմիական անվտանգության մասին հաշվետվության մեջ թույլատրելի է նշել այն տեղեկությունները, որոնք ստացվել են լաբորատոր կենդանիների նկատմամբ իրականացվող հետազոտությունների (փորձարկումների) այլընտրանքային մեթոդների հիման վրա՝ ներառյալ ընդհանուր ֆունկցիոնալ խմբեր ունեցող՝ քիմիական կառուցվածքով մոտ քիմիական նյութերի (անալոգների) անալիզը (կառուցվածքային նմանության սկզբունք) և քանակական ու որակական «կառուցվածք – հատկություն» հարաբերակցության հիման վրա մոդելավորումը ((Q)SARs, read-across մեթոդներ և այլն), ինչպես նաև Եվրասիական տնտեսական հանձնաժողովի խորհրդի 20_______թվականի ______ի թիվ____ որոշմամբ հաստատված՝ Եվրասիական տնտեսական միության քիմիական նյութերի և խառնուրդների ռեեստրի ձևավորման և վարման կարգի (այսուհետ՝ Ռեեստրի ձևավորման և վարման կարգ) թիվ 3 հավելվածով նախատեսված քիմիական նյութերի վերաբերյալ տեղեկությունների պաշտոնական տեղեկատվական աղբյուրներում պարունակվող տվյալները։ 
7.	Եթե որևէ պարամետր կամ ցուցանիշ բնորոշ չէ նոտիֆիկացվող նոր քիմիական նյութին՝ հաշվի առնելով Ռեեստրի ձևավորման և վարման կարգի թիվ 8 հավելվածով նախատեսված պայմանները, ապա քիմիական անվտանգության մասին հաշվետվության մեջ դրա վերաբերյալ կատարվում է «Կիրառելի չէ» գրառումը։ 
8.	Նոր քիմիական նյութի հատկությունների համալիր հետազոտության անհրաժեշտությամբ պայմանավորված՝ հայտատուի ֆինանսական բեռը նվազեցնելու նպատակով թույլատրվում է նոր քիմիական նյութի վերաբերյալ տեղեկատվության փուլային ներկայացում՝ քիմիական անվտանգության մասին հաշվետվությունը ներկայացնելու շրջանակներում։ 
Նոր քիմիական նյութի վերաբերյալ տեղեկատվությունը փուլային ներկայացվելու դեպքում հայտատուն առաջին փուլում լիազորված մարմին հաշվետվություն է ներկայացնում քիմիական անվտանգության մասին, որը նոր քիմիական նյութի վերաբերյալ տեղեկություններ է պարունակում՝ պարզաբանումների I մասին համապատասխան, ինչպես նաև հետագա հետազոտությունների ռազմավարությունը։
Հետագա հետազոտությունների ռազմավարությունը ծառայում է որպես երաշխիք այն բանի, որ հայտատուն երկրորդ փուլում սահմանված ժամկետներում լիազորված մարմին կներկայացնի քիմիական անվտանգության մասին հաշվետվություն, որը, ի թիվս այլ տվյալների, կներառի նոր քիմիական նյութի վերաբերյալ տեղեկություններ՝ պարզաբանումների II մասին համապատասխան։
9.	Հետագա հետազոտությունների ռազմավարությունը հայտատուի կողմից ձևակերպվում է ազատ ձևով՝ կազմակերպության ձևաթղթի վրա (առկայության դեպքում), և ներառում է՝
ա)	երկարատև ուսումնասիրություն պահանջող՝ նոր քիմիական նյութի հատկությունների մասին բացակայող տվյալների ցանկը․
բ)	այն հետազոտությունների (փորձարկումների) ցանկը, որոնց անցկացումն անհրաժեշտ է բացակայող տվյալների ստացման համար՝ ներառյալ տեխնիկական կանոնակարգի իրականացման համար անհրաժեշտ ստանդարտների ցանկով նախատեսված հետազոտությունների (փորձարկումների) մեթոդների վերաբերյալ փաստաթղթերի անվանումներն ու համարները (նշագրերը)․
գ)	հետազոտությունների (փորձարկումների) անցկացման հաջորդականության և տվյալների ստացման ժամկետների մասին տեղեկատվությունը․
դ)	քիմիական անվտանգության մասին հաշվետվության կազմում՝ պարզաբանումների II մասով նախատեսված նոր քիմիական նյութի վերաբերյալ տեղեկությունները հայտատուի կողմից լիազորված մարմին ներկայացնելու այն վերջնաժամկետի մասին տեղեկատվությունը, որը չպետք է գերազանցի 3 տարին՝ պարզաբանումների I մասին համապատասխան կազմված քիմիական անվտանգության մասին հաշվետվության I մասը լիազորված մարմին ներկայացնելու օրվանից։
10.	Նոտիֆիկացում անցկացնելու համար փաստաթղթերը հայտատուի կողմից ներկայացվում են թղթային կրիչի վրա և (կամ) էլեկտրոնային ձևով։
Հայտատուն էլեկտրոնային ձևով փաստաթղթերը ներկայացնում է անդամ պետության օրենսդրությանը համապատասխան։
11.	Լիազորված մարմին օտար լեզվով ներկայացված փաստաթղթերը պետք է ուղեկցվեն ռուսերեն թարգմանությամբ, իսկ անդամ պետության օրենսդրության համապատասխան պահանջի առկայության դեպքում՝ այն անդամ պետության պետական լեզվով, որի տարածքում իրականացվում է նոտիֆիկացման ընթացակարգը։ 
Օտար լեզվով կազմված հետազոտության (փորձարկման) արձանագրության դեպքում թույլատրվում է ներկայացնել հետազոտության (փորձարկման) անցկացման պայմանների և ստացված արդյունքի հակիրճ նկարագրության թարգմանությունը։
Օտար լեզվից ռուսերեն և անդամ պետության պետական լեզվով փաստաթղթերի թարգմանությունները պետք է վավերացվեն հայտատուի ստորագրությամբ և կնիքով կամ նոտարական կարգով, կամ թարգմանչական գործակալության (բյուրոյի) կնիքով, կամ թարգմանչի ստորագրությամբ՝ կցելով նրա որակավորումը հաստատող դիպլոմի պատճենը։
12.	Հայտատուն պատասխանատու է նոտիֆիկացում անցկացնելու շրջանակներում ներկայացված տեղեկությունների հավաստիության համար։
13.	Նոտիֆիկացում անցկացնելու շրջանակներում թույլատրվում է մի քանի հայտատուների կողմից փաստաթղթերի փաթեթի կազմում նոր քիմիական նյութի վերաբերյալ տեղեկությունները համատեղ ներկայացնելը։
Տեղեկությունները համատեղ ներկայացնելու հնարավորության ապահովումն ուղղված է այդ նյութի վերաբերյալ տեղեկությունների փոխանակմանը (այդ թվում՝ հաշվի առնելով դրանց ստացման համար կրած ծախսերի փոխհատուցումը) և նոտիֆիկացում անցկացնելու համար փաստաթղթերի պատրաստման ընթացքում հայտատուների ջանքերի ռացիոնալ բաշխմանը։ 
Փաստաթղթերը լիազորված մարմին է ներկայացնում հիմնական հայտատուն, որի մասին տեղեկատվությունն առաջինն է նշվում սույն կարգի թիվ 2 հավելվածով նախատեսված ձևով կազմված հայտի «_____ից» դաշտում։ Այնուհետև նշված վանդակում թվարկվում են մյուս հայտատուները՝ այբբենական կարգով։
Տեղեկությունները համատեղ ներկայացնելու համար փաստաթղթերի պատրաստման ընթացքում հայտատուների փոխգործակցությունը, այդ թվում՝ հիմնական հայտատուի ընտրությունը, լիազորված մարմնի կողմից չի կարգավորվում։
14.	Լիազորված մարմինը նոտիֆիկացման անցկացման կամ նոտիֆիկացման անցկացումը մերժելու վերաբերյալ որոշում է ընդունում անհրաժեշտ փաստաթղթերի ստացման օրվանից 30 աշխատանքային օրվա ընթացքում։
Նոտիֆիկացում անցկացնելու համար փաստաթղթերի ստացման ամսաթիվ է համարվում առաքանին ստանալու մասին էլեկտրոնային ծանուցման ամսաթիվը, եթե փաստաթղթերը ներկայացվում են էլեկտրոնային ձևով կամ դրանց ստացումը գրանցելու ամսաթիվը, եթե փաստաթղթերը ներկայացվում են թղթային կրիչով (հանձնման մասին ծանուցմամբ):
15.	Նոտիֆիկացման անցկացումը մերժելու հիմքերն են՝ 
ա)	նոտիֆիկացվող նոր քիմիական նյութի մասին ոչ հավաստի տեղեկատվությունը ներկայացնելը․
բ)	տեխնիկական կանոնակարգի 48-րդ կետում նշված փաստաթղթերի կամ տեղեկությունների թերի փաթեթը ոչ ամբողջ ծավալով ներկայացնելը․
գ)	սույն կարգի 5-րդ կետով նախատեսված դեպքերում հայտատուի կողմից տեղեկությունների օգտագործման իրավունքի հաստատման բացակայությունը․
դ)	հետագա հետազոտությունների ռազմավարության մեջ՝ հետազոտությունների (փորձարկումների) անցկացման և քիմիական անվտանգության մասին հաշվետվության կազմում պարզաբանումների II մասով նախատեսված նոր քիմիական նյութի վերաբերյալ տեղեկությունները ներկայացնելու՝ 3 տարին գերազանցող ժամկետների նշումը։
16.	Լիազորված մարմինը սույն կարգի 15-րդ կետի «բ» ենթակետում և (կամ) «գ» ենթակետում նշված հիմքեր հայտնաբերելու դեպքում փաստաթղթերի ստացման օրվանից 5 աշխատանքային օրվա ընթացքում հայտատուին ուղարկում է թղթային կրիչով կամ էլեկտրոնային ձևով հարցում՝ բացակայող փաստաթղթերը ներկայացնելու կամ համապատասխան դիտողությունները վերացնելու մասին։
17.	Լիազորված մարմինը 10 աշխատանքային օրվա ընթացքում ստուգում է հայտատուի ներկայացրած փաստաթղթերն ու տեղեկությունները՝ դրանց մեջ նոտիֆիկացվող նոր քիմիական նյութի վերաբերյալ ոչ հավաստի և (կամ) հակասական տեղեկատվություն հայտնաբերելու նպատակով, և դրա հայտնաբերման դեպքում հայտատուին ուղարկում է թղթային կրիչով կամ էլեկտրոնային ձևով հարցում՝ անհրաժեշտ տեղեկությունները ներկայացնելու և (կամ) հստակեցնելու կամ համապատասխան դիտողությունները վերացնելու մասին։
18.	Հայտատուն ներկայացնում է բացակայող փաստաթղթերը, հստակեցնում է անհրաժեշտ տեղեկություններն ու վերացնում է դիտողությունները՝ սույն կարգի 16-րդ կամ 17-րդ կետում նշված՝ լիազորված մարմնի հարցումն ստանալու օրվանից 20 աշխատանքային օրվա ընթացքում։ Նոտիֆիկացման ընթացակարգը կասեցվում է հայտատուի կողմից փաստաթղթերի ներկայացման, տեղեկությունների հստակեցման ու դիտողությունների վերացման ժամկետով։
Հարցումն ստանալու ամսաթիվ է համարվում առաքանին ստանալու մասին էլեկտրոնային ծանուցման ամսաթիվը, եթե հայտատուն հարցումն ստանում է էլեկտրոնային եղանակով, կամ հայտատուի կողմից դրա ստացումը գրանցելու ամսաթիվը, եթե հարցումը ներկայացվում է թղթային կրիչով (հանձնման մասին ծանուցմամբ):
19.	Եթե հայտատուն սույն կարգի 18-րդ կետում նշված ժամկետում չի ներկայացնում պահանջված փաստաթղթերը կամ դրանք ներկայացնում է ոչ ամբողջ ծավալով, չի հստակեցնում անհրաժեշտ տեղեկությունները և (կամ) չի վերացնում դիտողությունները, ապա լիազորված մարմինը մերժում է նոտիֆիկացման անցկացումը։
20.	Փաստաթղթերը ներկայացնելու, անհրաժեշտ տեղեկությունները հստակեցնելու և (կամ) դիտողությունները վերացնելու ժամկետը լիազորված մարմնի կողմից կարող է երկարաձգվել հայտատուի հիմնավորված հարցման հիման վրա։ Հիմնավորված հարցումը թղթային կրիչով կամ էլեկտրոնային ձևով լիազորված մարմին է ուղարկվում ոչ ուշ, քան սույն կարգի 18-րդ կետում նշված ժամկետը լրանալուց 3 աշխատանքային օր առաջ։
Լիազորված մարմնի կողմից ժամկետի երկարաձգման մասին հարցումն ստանալու ամսաթիվ է համարվում առաքանին ստանալու մասին էլեկտրոնային ծանուցման ամսաթիվը, եթե լիազորված մարմնում հարցումն ստացվում է էլեկտրոնային ձևով, կամ լիազորված մարմնի կողմից դրա ստացումը գրանցելու ամսաթիվը, եթե հարցումը ներկայացվում է թղթային կրիչով (հանձնման մասին ծանուցմամբ):

Լիազորված մարմինը 2 աշխատանքային օրվա ընթացքում ուսումնասիրում է հայտատուի հարցումը և ընդունում է ժամկետը երկարաձգելու կամ դրա երկարաձգման հիմնավորված մերժման վերաբերյալ որոշում, որի մասին հայտատուն տեղեկացվում է անմիջականորեն, կամ պատվիրված փոստային առաքանիով՝ ներդրվածքի մասին վերգրությամբ և հանձնման մասին ծանուցմամբ, կամ էլեկտրոնային եղանակով։
Լիազորված մարմինը սույն կարգի 16-րդ կամ 17-րդ կետում նշված հարցումն ուղարկում է մեկ անգամից ոչ ավելի։
21.	Նոտիֆիկացման անցկացումը մերժելու վերաբերյալ որոշում ընդունելու դեպքում լիազորված մարմինը դրա ընդունման օրվանից 2 աշխատանքային օրվա ընթացքում տեղեկացնում է հայտատուին այդ մասին՝ մերժման պատճառների նշմամբ, անմիջականորեն կամ պատվիրված փոստային առաքանիով՝ ներդրվածքի մասին վերգրությամբ և հանձնման մասին ծանուցմամբ, կամ էլեկտրոնային եղանակով։
22.	Նոտիֆիկացման անցկացումը մերժելու վերաբերյալ որոշում ընդունելու համար հիմք հանդիսացած դիտողությունների վերացման դեպքում հայտատուն իրավունք ունի կրկին դիմելու լիազորված մարմին՝ տեխնիկական կանոնակարգին և սույն կարգին համապատասխան նոտիֆիկացման ընթացակարգն անցնելու համար։
23.	Նոտիֆիկացման անցկացումը մերժելու վերաբերյալ որոշումը կարող է բողոքարկվել հայտատուի կողմից այն անդամ պետության օրենսդրությանը համապատասխան, որի լիազորված մարմինն ընդունել է այդպիսի որոշում, կամ վիճարկվել մինչդատական կարգով։
24.	Հայտատուի ներկայացրած փաստաթղթերի և տեղեկությունների վերլուծության հիման վրա լիազորված մարմինը սույն կարգի 14-րդ կետում նշված ժամկետում որոշում է ընդունում նոր քիմիական նյութի՝ որպես թույլատրված կիրառությամբ նյութ, նոտիֆիկացման մասին կամ նոտիֆիկացվող նոր քիմիական նյութը սահմանափակ կամ արգելված կիրառությամբ քիմիական նյութերի շարքին դասելու մասին։
Նոտիֆիկացվող նոր քիմիական նյութն անդամ պետությունների տարածքներում սահմանափակ կիրառությամբ նյութերի շարքին դասելու մասին որոշումն ընդունվում է այն նոր քիմիական նյութի առնչությամբ, որի տեսակը և վտանգավորության դասը նախատեսված են տեխնիկական կանոնակարգի թիվ 4 հավելվածով։
Նոտիֆիկացվող նոր քիմիական նյութն անդամ պետությունների տարածքներում արգելված կիրառությամբ նյութերի շարքին դասելու մասին որոշումն ընդունվում է՝ հաշվի առնելով անդամ պետությունների օրենսդրությունը, այդ թվում՝ անդամ պետության՝ միջազգային համաձայնագրերին (կոնվենցիաներին) միանալը՝ քիմիական նյութերի առանձին տեսակների շրջանառությունն արգելելու մասով։ 
Նշված որոշումը գործում է նոտիֆիկացման շրջանակներում այդ որոշումն ընդունած անդամ պետության տարածքում՝ մինչև մյուս անդամ պետությունների կողմից՝ իրենց տարածքում նոր քիմիական նյութի կիրառման արգելքի հաստատման մասին որոշում ընդունելը։
Անդամ պետության կողմից՝ մեկ կամ մի քանի անդամ պետությունների տարածքում արգելված կիրառությամբ նոր քիմիական նյութը թույլատրված կամ սահմանափակ կիրառությամբ քիմիական նյութերի շարքին դասելու դեպքում այն շրջանառության մեջ դնելը և շրջանառությունն իրականացվում են միայն այդ անդամ պետության տարածքում՝ առանց Միության շուկայում արտադրանքի շրջանառության միասնական նշանով դրոշմավորման։ 
25.	Լիազորված մարմինը նոտիֆիկացվող նոր քիմիական նյութի կարգավիճակի վերաբերյալ ընդունված որոշման մասին հայտատուին տեղեկացնում է դրա ընդունման օրվանից 2 աշխատանքային օրվա ընթացքում՝ անմիջականորեն կամ պատվիրված փոստային առաքանիով՝ ներդրվածքի մասին վերգրությամբ և հանձնման մասին ծանուցմամբ, կամ էլեկտրոնային եղանակով։
26.	Լիազորված մարմինը նոտիֆիկացվող նոր քիմիական նյութի, այդ թվում՝ դրա կարգավիճակի (թույլատրված, սահմանափակ կամ արգելված կիրառությամբ) վերաբերյալ տեղեկությունները ներառում է ռեեստրի ազգային մասում՝ համապատասխան որոշումն ընդունելու օրվանից 5 աշխատանքային օրվա ընթացքում, ինչպես նաև Ռեեստրի ձևավորման և վարման կարգին համապատասխան՝ ռեեստրը վարելու շրջանակներում լիազորված մարմինների՝ միմյանց միջև և Հանձնաժողովի հետ տեղեկատվական փոխգործակցության ընթացքում այդ որոշման մասին տեղեկացնում է մյուս անդամ պետությունների լիազորված մարմիններին։
27.	Նոտիֆիկացվող նոր քիմիական նյութին կարգավիճակ (թույլատրված, սահմանափակ կամ արգելված կիրառությամբ) շնորհելու վերաբերյալ ստացված տեղեկատվությունն ուսումնասիրելուց հետո անդամ պետությունների լիազորված մարմիններն իրավունք ունեն լրացուցիչ տեղեկատվություն պահանջելու տվյալ կարգավիճակը տրամադրած անդամ պետության լիազորված մարմնից՝ անդամ պետությունների օրենսդրությանը համապատասխան համաձայնեցված դիրքորոշում մշակելու և իրենց անդամ պետության տարածքում նոր քիմիական նյութի կարգավիճակի հաստատման, կամ իրենց անդամ պետության տարածքում այլ կարգավիճակով նոր քիմիական նյութի նոտիֆիկացման, կամ իրենց տարածքում նոտիֆիկացումը մերժելու վերաբերյալ որոշում ընդունելու նպատակով։
Անդամ պետությունների լիազորված մարմինները համապատասխան տեղեկությունները ներառում են ռեեստրի ազգային մասում՝ նշված որոշումն ընդունելու օրվանից 5 աշխատանքային օրվա ընթացքում, և դրա մասին տեղեկացնում են մյուս անդամ պետությունների լիազորված մարմիններին՝ Ռեեստրի ձևավորման և վարման կարգին համապատասխան ռեեստրը վարելու շրջանակներում լիազորված մարմինների՝ միմյանց միջև և Հանձնաժողովի հետ տեղեկատվական փոխգործակցության շրջանակներում։
Եթե անդամ պետության լիազորված մարմինը մյուս անդամ պետության լիազորված մարմնի կողմից թույլատրված կամ սահմանափակ կարգավիճակի տրամադրմամբ նոտիֆիկացված քիմիական նյութի առնչությամբ որոշում է ընդունել արգելված կիրառությամբ նյութի կարգավիճակով նշված քիմիական նյութի նոտիֆիկացման մասին, ապա այդ որոշումը պետք է հիմնավորված լինի «Եվրասիական տնտեսական միության մասին» 2014 թվականի մայիսի 29-ի պայմանագրի 29-րդ հոդվածով նախատեսված նպատակներով սահմանափակումների կիրառման անհրաժեշտությամբ կամ միջազգային պարտավորությունների, կամ համապատասխան անդամ պետության օրենսդրության պահպանման անհրաժեշտությամբ՝ հաշվի առնելով սույն կարգի 24-րդ կետը։ 
Նշված հարցի շուրջ անդամ պետությունների լիազորված մարմինների միջև տարաձայնություններ առաջանալու դեպքում Հանձնաժողովն այդ տարաձայնությունների առկայության փաստը պարզելու օրվանից 30 օրացուցային օրվա ընթացքում կազմակերպում է խորհրդակցությունների անցկացում՝ դրանց կարգավորման նպատակով։
Թույլատրված կամ սահմանափակ կիրառությամբ՝ նոտիֆիկացվող նոր քիմիական նյութերը շրջանառության մեջ դնելը և դրանց շրջանառությունը Միության մաքսային տարածքում իրականացվում են բոլոր անդամ պետությունների կողմից համապատասխան որոշում ընդունվելու պայմանով։
Որպես թույլատրված կամ սահմանափակ կիրառությամբ նյութ՝ նոտիֆիկացվող նոր քիմիական նյութի կարգավիճակի համաձայնեցման վերաբերյալ մի քանի անդամ պետությունների կողմից որոշում ընդունվելու դեպքում նոտիֆիկացվող նոր քիմիական նյութը շրջանառության մեջ դնելը և դրա շրջանառությունն իրականացվում են այդ անդամ պետությունների տարածքներում։
28.	Պարզաբանումների I մասին համապատասխան նոր քիմիական նյութի վերաբերյալ տեղեկություններ պարունակող՝ հայտատուի կողմից ներկայացված քիմիական անվտանգության մասին հաշվետվության և հետագա հետազոտությունների ռազմավարության հիման վրա (տեղեկատվության ներկայացման առաջին փուլ) նոտիֆիկացման մասին որոշում ընդունելու դեպքում լիազորված մարմինը, նոր քիմիական նյութի վերաբերյալ տեղեկատվությունը ռեեստրի ազգային մասում ներառելիս, կատարում է «նոտիֆիկացվել է հաշվետվության I մասի տեղեկությունների հիման վրա» նշումը և հայտատուի կողմից սույն կարգի 9-րդ կետի «դ» ենթակետին համապատասխան՝ նշում է տեղեկությունները ներկայացնելու ժամկետը։
0,1 %-ից ավելի կոնցենտրացիայով՝ «նոտիֆիկացվել է հաշվետվության I մասի տեղեկությունների հիման վրա» նշումով քիմիական նյութ պարունակող կամ այդպիսի քիմիական նյութ հանդիսացող քիմիական արտադրանքը ենթակա է թույլատրման պետական գրանցման։
29.	Եթե քիմիական անվտանգության մասին հաշվետվությունը՝ ներառյալ պարզաբանումների II մասով նախատեսված՝ նոր քիմիական նյութի վերաբերյալ տեղեկությունները, հայտատուի կողմից չեն ներկայացվել հետագա հետազոտությունների ռազմավարության մեջ նշված ժամկետում, ապա այդ քիմիական նյութի նոտիֆիկացումը հետ է կանչվում, իսկ տվյալ քիմիական նյութը պարունակող քիմիական արտադրանքի թույլատրման պետական գրանցման վկայականի գործողությունը դադարում է, ռեեստրի ազգային մասում համապատասխան գրառումներ են կատարվում նոտիֆիկացման հետկանչի մասին որոշում ընդունելու օրվանից 1 աշխատանքային օրվա ընթացքում։ Միևնույն ժամանակ, այն անդամ պետության լիազորված մարմինը, որի տարածքում շրջանառվել է այդ քիմիական նյութը պարունակող քիմիական արտադրանքը, վերջինիս առնչությամբ որոշում է ընդունում այդ արտադրանքի հետագա շրջանառության մասին, այդ թվում՝ այդ անդամ պետության օրենսդրությանը համապատասխան շուկայից հետ կանչելու մասին։
«Նոտիֆիկացվել է հաշվետվության I մասի տեղեկությունների հիման վրա» կամ «նոտիֆիկացումը հետ է կանչվել հաշվետվության II մասի տեղեկությունները չներկայացնելու պատճառով» նշմամբ նոտիֆիկացումը կարող է ավարտվել ինչպես սկզբնական հայտատուի, այնպես էլ այլ հայտատուի կողմից՝ պարզաբանումների II մասին համապատասխան՝ նոր քիմիական նյութի մասին տեղեկություններ ներկայացնելու միջոցով, իսկ սկզբնականից տարբեր հայտատուի դեպքում՝ նաև վերջինիս՝ նոտիֆիկացումն ավարտելու իրավունքի հաստատման միջոցով (բացառությամբ այն դեպքի, երբ սկզբնական հայտատուն դադարեցրել է իր գործունեությունը)։
30.	Պարզաբանումների II մասին համապատասխան՝ քիմիական անվտանգության մասին հաշվետվության կազմում նոր քիմիական նյութի մասին տեղեկությունները ներկայացնելու ժամկետը լիազորված մարմնի կողմից կարող է երկարաձգվել հայտատուի հիմնավորված հարցման հիման վրա։ Թղթային կրիչով կամ էլեկտրոնային ձևով հարցումը պետք է լիազորված մարմին ուղարկվի ոչ ուշ, քան սույն կարգի 9-րդ կետի «դ» ենթակետին համապատասխան՝ տեղեկությունները ներկայացնելու՝ հայտատուի կողմից սահմանված ժամկետից 10 աշխատանքային օր առաջ։
Լիազորված մարմնի կողմից հարցումն ստանալու ամսաթիվ է համարվում առաքանին ստանալու մասին էլեկտրոնային ծանուցման ամսաթիվը, եթե լիազորված մարմնում հարցումն ստացվում է էլեկտրոնային ձևով կամ լիազորված մարմնի կողմից դրա ստացումը գրանցելու ամսաթիվը, եթե հարցումը ներկայացվում է թղթային կրիչով (հանձնման մասին ծանուցմամբ):
Լիազորված մարմինը 5 աշխատանքային օրվա ընթացքում ուսումնասիրում է հայտատուի հարցումը, որոշում է ընդունում քիմիական անվտանգության մասին հաշվետվության կազմում պարզաբանումների II մասի համաձայն տեղեկությունները ներկայացնելու այն ժամկետը երկարաձգելու մասին, որը չի կարող գերազանցել 2 տարին, կամ հիմնավորված մերժման մասին, և այդ որոշման վերաբերյալ հայտատուին տեղեկացնում է անմիջականորեն, կամ պատվիրված փոստային առաքանիով՝ ներդրվածքի մասին վերգրությամբ և հանձնման մասին ծանուցմամբ, կամ էլեկտրոնային եղանակով։
Պարզաբանումների II մասին համապատասխան՝ քիմիական անվտանգության մասին հաշվետվության կազմում տեղեկությունները ներկայացնելու ժամկետի երկարաձգման դեպքում քիմիական արտադրանքի թույլատրման պետական գրանցման վկայականի (վկայականների) գործողությունը պահպանվում է նույնանման ժամկետով։
31.	Լիազորված մարմինն ուսումնասիրում է հայտատուի կողմից պարզաբանումների II մասին համապատասխան քիմիական անվտանգության մասին հաշվետվության կազմում ներկայացված տեղեկությունները և, սույն կարգի 15-րդ կետում նշված հիմքերով նոտիֆիկացման անցկացումը մերժելու մասին որոշում ընդունելու դեպքում, ռեեստրի ազգային մասից հանում է «նոտիֆիկացվել է հաշվետվության I մասի տեղեկությունների հիման վրա» նշումը՝ այդ տեղեկություններն ստանալու օրվանից 30 աշխատանքային օրվա ընթացքում։
Լիազորված մարմնի կողմից քիմիական անվտանգության մասին հաշվետվության կազմում նշված տեղեկությունների ստացման ամսաթիվ է համարվում առաքանին ստանալու վերաբերյալ էլեկտրոնային ծանուցման ամսաթիվը, եթե քիմիական անվտանգության մասին հաշվետվության կազմում տեղեկությունները լիազորված մարմնում ստացվում են էլեկտրոնային ձևով, կամ լիազորված մարմնի կողմից դրանց ստացումը գրանցելու ամսաթիվը, եթե քիմիական անվտանգության մասին հաշվետվության կազմում տեղեկությունները ներկայացվում են թղթային կրիչով (հանձնման մասին ծանուցմամբ)։
32.	Եթե պարզաբանումների II մասին համապատասխան՝ հայտատուի կողմից «նոտիֆիկացվել է հաշվետվության I մասի տեղեկությունների հիման վրա» նշումով նոր քիմիական նյութի առնչությամբ քիմիական անվտանգության մասին հաշվետվության կազմում ներկայացված տեղեկությունների ուսումնասիրման արդյունքներով լիազորված մարմինը հաստատում է նախկինում տրված կարգավիճակը (թույլատրված, սահմանափակ կամ արգելված կիրառությամբ), ապա լիազորված մարմինը հանում է տվյալ նշումը ռեեստրի ազգային մասից և հայտատուի ներկայացրած տեղեկությունները ներառում է ռեեստրի ազգային մասում՝ այդ որոշումն ընդունելու օրվանից 5 աշխատանքային օրվա ընթացքում։
33.	Նոտիֆիկացվող նոր քիմիական նյութին նախկինում տրված կարգավիճակի (թույլատրված, սահմանափակ կամ արգելված կիրառությամբ) փոփոխման դեպքում լիազորված մարմինը թարմացված տեղեկատվությունը ներառում է ռեեստրի ազգային մասում՝ համապատասխան որոշումն ընդունելու օրվանից 5 աշխատանքային օրվա ընթացքում, ինչպես նաև Ռեեստրի ձևավորման և վարման կարգին համապատասխան՝ ռեեստրը վարելու շրջանակներում լիազորված մարմինների՝ միմյանց միջև և Հանձնաժողովի հետ տեղեկատվական փոխգործակցության ընթացքում տեղեկացնում է մյուս անդամ պետությունների լիազորված մարմիններին։
34.	Նոր քիմիական նյութի մասին տեղեկությունները ռեեստրում ներառելիս դրան տրվում է անհատական համար՝ Ռեեստրի ձևավորման և վարման կարգի 11-րդ կետին համապատասխան։
35.	Ռեեստրում ներառված՝ նոր քիմիական նյութի մասին տեղեկությունները ենթակա են հրապարակման Միության տեղեկատվական պորտալում՝ Ռեեստրի ձևավորման և վարման կարգին համապատասխան։ 
36.	Նոտիֆիկացում իրականացնելու համար հայտատուի կողմից ներկայացված փաստաթղթերը ներառվում են ռեեստրի փակ մասում, ենթակա չեն հրապարակման «Ինտերնետ» տեղեկատվական հեռահաղորդակցական ցանցում՝ Միության տեղեկատվական պորտալում ու ռեեստրի ազգային մասում և կարող են հասանելի լինել միայն լիազորված մարմինների կողմից սահմանված կարգով օգտագործման համար։
37.	Ռեեստրի ձևավորման և վարման կարգին համապատասխան՝ ռեեստրի փակ մասում ներառվող տեղեկությունները համարվում են գաղտնի տեղեկատվություն։
Գաղտնիության (առևտրային գաղտնիքի) ռեժիմը կարող է սահմանվել հայտատուի հիմնավորված հարցման հիման վրա։
38.	Լիազորված մարմիններն ապահովում են ռեեստրի ազգային մասերում պարունակվող՝ նոր քիմիական նյութերի վերաբերյալ տեղեկությունների պահպանումը, համակարգումը, արդիականացումը, ինչպես նաև այդ տեղեկությունների չթույլատրված հասանելիությունից պաշտպանությունը։
39.	Նոր քիմիական նյութի վերաբերյալ տեղեկությունները ռեեստրում ներառելուց հետո լիազորված մարմինը նոտիֆիկացման հաստատումը էլեկտրոնային փաստաթղթի ձևով ուղարկում է հայտատուին՝ նոտիֆիկացում անցկացնելու հայտում նշված էլեկտրոնային փոստի հասցեին։ 
Նոտիֆիկացման հաստատումը ներառում է հետևյալ տեղեկատվությունը՝
ռեեստրում նոր քիմիական նյութի անհատական համարը․
նոր քիմիական նյութի կարգավիճակը (թույլատրված, սահմանափակ կամ արգելված կիրառությամբ), այդ թվում՝ անդամ պետությունների տարածքներում․
նոր քիմիական նյութի վերաբերյալ տեղեկությունները ռեեստրում ներառելու ամսաթիվը․
«նոտիֆիկացված է հաշվետվության I մասի տեղեկությունների հիման վրա» նշման վերաբերյալ տեղեկատվությունը (կիրառելիության դեպքում)․
պարզաբանումների II մասին համապատասխան՝ քիմիական անվտանգության մասին հաշվետվության կազմում նոր քիմիական նյութի մասին տեղեկությունները ներկայացնելու ժամկետը, որը նշված է հետագա հետազոտությունների ռազմավարության մեջ (կիրառելիության դեպքում)։
40.	Սույն կարգով սահմանվող ժամկետները վերջնական են և, անհրաժեշտության դեպքում, կարող են կրճատվել՝ անդամ պետությունների օրենսդրությանը համապատասխան։

67
ՀԱՎԵԼՎԱԾ ԹԻՎ 1
Նոր քիմիական նյութերի նոտիֆիկացում անցկացնելու կարգի

ՑԱՆԿ
Եվրասիական տնտեսական միության քիմիական նյութերի և խառնուրդների ռեեստրում առանց նոտիֆիկացման ներառելու համար ներկայացվող՝ քիմիական նյութերի մասին տեղեկությունների 

1.	Քիմիական նյութի մասին տեղեկատվական տվյալներ՝
ա)	CAS համարը (առկայության դեպքում).
բ)	այլ նույնականացման համարներ (EINECS համարը և այլն) (առկայության դեպքում).
գ)	ԵԱՏՄ ԱՏԳ ԱԱ ծածկագիրը․
դ)	անվանումը՝ IUPAC անվանացանկի համաձայն, այդ թվում՝ անգլերենով (առկայության դեպքում).
ե)	անվանումը` անգլերենով (առկայության դեպքում).
զ)	հոմանիշներն ու հապավումները (առկայության դեպքում).
է)	մոլեկուլային բանաձևը (առկայության դեպքում)․
ը)	կառուցվածքային բանաձևը (առկայության դեպքում)․
թ)	նշանակությունը (կիրառման ոլորտը).
ժ)	քիմիական նյութի արտադրության (ներմուծման) ծավալը (տոննա/տարի՝ 3 տարվա միջինը կամ նախատեսվող քանակը)։
2.	Վտանգավորության մասին տեղեկությունները՝
վտանգավորության դասակարգումը (վտանգավորության տեսակը (տեսակները) և (դասը) դասերը))՝ այն միջպետական ստանդարտների համաձայն, որոնք մշակվել են՝ հաշվի առնելով Քիմիական արտադրանքի վտանգավորության դասակարգման և մակնշման՝ գլոբալ մակարդակով համաձայնեցված համակարգի (ՀԳՀ) դրույթները՝ պաշտոնական տեղեկատվական աղբյուրի (աղբյուրների) նշմամբ։
3.	Քիմիական նյութն արտադրողի (արտադրողի կողմից լիազորված անձի), ներմուծողի մասին տեղեկությունները՝
ա)	կազմակերպության լրիվ անվանումը (ազգանունը, անունը, հայրանունը) (հիմնադիր փաստաթղթերին համապատասխան)․
բ)	կազմակերպության կրճատ (կրճատված) անվանումը (առկայության դեպքում)․
գ)	հայտատուի կատեգորիան (արտադրող (արտադրողի կողմից լիազորված անձ), ներմուծող):

–––––––––––––––––––––


ՀԱՎԵԼՎԱԾ ԹԻՎ 2
Նոր քիմիական նյութերի նոտիֆիկացում անցկացնելու կարգի

(ձև)
ՀԱՅՏ
նոր քիմիական նյութի նոտիֆիկացում անցկացնելու մասին
	«_____»__________ի 20_____________ թվականի թիվ___________________________________________
(Եվրասիական տնտեսական միության անդամ պետության լիազորված մարմնի անվանումը)

	______________________________________________________________________________________-ից
(հայտատուի (հայտատուների) անվանումը)

	__________________________________________________________________________________________
(քիմիական նյութը և (կամ) այն պարունակող խառնուրդն արտադրողի (արտադրողի կողմից լիազորված անձի), ներմուծողի անվանումը)



	Հասցեները և վավերապայմանները
	Հայտատուն
	Արտադրողը*

	Գտնվելու վայրի հասցեն՝ իրավաբանական անձի համար, կամ որպես անհատ ձեռնարկատեր գրանցված ֆիզիկական անձի բնակության վայրի հասցեն
	
	

	Փոստային հասցեն
	
	

	Հարկային հաշվառման վերցնելու մասին տեղեկությունները
	
	

	Հ/հ
	
	

	Բանկի անվանումը
	
	

	Թ/հ 
	
	

	ԲՆԾ
	
	

	Հեռախոսը/ֆաքսը
	
	

	e-mail
	
	

	* Լրացվում է, եթե հայտատուն և արտադրողը տարբեր անձինք են։



	Խնդրում եմ անցկացնել նոտիֆիկացում
	__________________________________________
(նոր քիմիական նյութի անվանումը)

	որն արտադրվում է հետևյալ նպատակներով՝
	___________________________________________
(նշանակությունը և (կամ) կիրառման ոլորտը)

	խառնուրդի կազմում
	____________________________________________
(լրացվում է, եթե նոր քիմիական նյութը ներառված է խառնուրդի կազմում)



	Հայտին կցվում են հետևյալ փաստաթղթերը՝

	քիմիական անվտանգության մասին հաշվետվություն՝ ____ էջի վրա․
	

	հաստատող փաստաթղթեր՝

	_______________________________________
	________էջի վրա․

	
	

	 _______________________________________
	________էջի վրա։



	Հայտատուն
	________________
(ստորագրություն)
	________________
(Ա.Ա.Հ.)
	

	
	
	
	



Լրացվում է Եվրասիական տնտեսական միության անդամ պետության լիազորված մարմնի (կազմակերպության) մասնագետի կողմից 
	Հայտն ընդունվել է
	«___ » ______________-ի 20__________ թվականի
	

	Հայտն ընդունած աշխատակիցը՝
	______________________
(պաշտոն)
	_______________________
(ստորագրություն)
	_____________________
(Ա.Ա.Հ.)


Ծանոթագրություն․ Հայտը ձևակերպվում է հայտատուի ձևաթղթի վրա:–––––––––––––––––––––

ՀԱՎԵԼՎԱԾ ԹԻՎ 3
Նոր քիմիական նյութերի նոտիֆիկացում անցկացնելու կարգի

ՊԱՐԶԱԲԱՆՈՒՄՆԵՐ
քիմիական անվտանգության մասին հաշվետվություն կազմելու վերաբերյալ
	Հաշվետվության բաժնի (ենթաբաժնի) անվանումը
	Տեղեկությունների կազմը

	ՄԱՍ I. Ընդհանուր տեղեկություններ

	1.	Հայտատուի (քիմիական նյութը և (կամ) այն պարունակող խառնուրդն արտադրողի (արտադրողի կողմից լիազորված անձի), ներմուծողի) վավերապայմանները

	1.1.	Կազմակերպության լրիվ անվանումը (հիմնադիր փաստաթղթերին համապատասխան) կամ որպես անհատ ձեռնարկատեր գրանցված ֆիզիկական անձի ազգանունը, անունը, հայրանունը (առկայության դեպքում)
	

	1.2.	Կազմակերպության կրճատ (կրճատված) անվանումը (առկայության դեպքում)
	

	1.3.	Կոնտակտային անձը (ազգանունը, անունը, հայրանունը (առկայության դեպքում), պաշտոնը)
	

	1.4.	Կոնտակտային անձի հեռախոսահամարն ու էլեկտրոնային փոստի հասցեն
	հեռ.՝ e-mail:

	1.5.	Իրավաբանական անձի գտնվելու վայրի հասցեն կամ որպես անհատ ձեռնարկատեր գրանցված ֆիզիկական անձի բնակության վայրի հասցեն
	

	1.6.	Փոստային հասցեն
	

	1.7.	Հայտատուի գրանցման կամ հաշվառման (անհատական, նույնականացման) համարը, որը տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ՝ Եվրասիական տնտեսական միության անդամ պետության օրենսդրությանը համապատասխան 
	

	1.8.	Հայտատուի կատեգորիան (արտադրող, արտադրողի կողմից լիազորված անձ կամ ներմուծող)
	

	2.	Քիմիական նյութի մասին տեղեկությունները

	2.1.	Քիմիական նյութի անվանումը և նույնականացման այլ տվյալներ
	անվանումը՝ IUPAC անվանացանկի համաձայն, ռուսերենով (կիրառելիության դեպքում)․
անվանումը՝ IUPAC անվանացանկի համաձայն, անգլերենով (կիրառելիության դեպքում)․
CAS համարը (առկայության դեպքում).
մոլեկուլային բանաձևը (կիրառելիության դեպքում)․
կառուցվածքային բանաձևը (կիրառելիության դեպքում)․
մոլեկուլային զանգվածը (կիրառելիության դեպքում)

	2.2.	Այլընտրանքային անվանումները
	հոմանիշները․
առևտրային անվանումը

	2.3.	Բաղադրությունը
	նոտիֆիկացվող նյութի պարունակությունը (ճշգրիտ արժեքը կամ ընդգրկությը) (%՝ ըստ զանգվածի կամ ծավալի)․
խառնուկների/հավելումների պարունակությունը (ճշգրիտ արժեքը կամ ընդգրկույթը) (%՝ ըստ զանգվածի կամ ծավալի)

	2.4.	Եվրասիական տնտեսական միության մաքսային տարածքում քիմիական նյութի արտադրության, կիրառման և շրջանառության մասին տվյալները

	2.4.1․	Արտադրությունը

	ստացման եղանակները
	քիմիական նյութի արտադրության տեխնոլոգիական գործընթացի հակիրճ նկարագրությունը
(արտադրության գործընթաց ասելով պետք է հասկանալ խառնուկների և հավելումների որակական ու քանակական կազմի և տրված պարունակության վերջնական ձևավորման փուլը)

	արտադրության (ներմուծման) ծավալները
	հայտատուի կողմից քիմիական նյութի արտադրության (ներմուծման) պլանավորվող կամ փաստացի ծավալները (տոննա/տարի)

	2.4.2.	Օգտագործումը

	կիրառման ոլորտները
	այն տեխնոլոգիական գործընթացների ցանկը, որոնց ժամանակ կիրառվում է քիմիական նյութը․
հետագա սպառողների համար օգտագործման տեսակները՝ ներառյալ քիմիական արտադրանքի (արտադրատեսակների) կազմում կիրառելը․
այն գործընթացների և (կամ) օգտագործման տեսակների ցանկը, որոնց արդյունքում հնարավոր է քիմիական նյութի ներթափանցումը աշխատանքային գոտու օդի և շրջակա միջավայրի մեջ

	պարունակությունը քիմիական արտադրանքի բաղադրության մեջ
	քիմիական արտադրանքի բաղադրության մեջ ենթադրվող կամ փաստացի կոնցենտրացիան (%` ըստ զանգվածի կամ ծավալի)[footnoteRef:1]  [1:  Բերվում է քիմիական նյութը միայն խառնուրդի կազմում շրջանառության մեջ դնելու պայմանով։] 


	2.4.3.	Շուկայում շրջանառությունը

	շրջանառության եղանակները
	պահման ենթադրվող (փաստացի) եղանակները․
փոխադրման ենթադրվող (փաստացի) եղանակները․
թափոնների ուտիլացման (վերամշակման) ենթադրվող (փաստացի) մեթոդները[footnoteRef:2]  [2:  Քիմիական նյութը միայն խառնուրդի կազմում շրջանառության մեջ դնելու պայմանով բերվում է ընդհանուր առմամբ քիմիական արտադրանքի վերաբերյալ տեղեկատվությունը։] 


	3.	Դասակարգումը և մակնշումը

	3.1.	Վտանգավորության դասակարգման մասին տեղեկությունները
	Եվրասիական տնտեսական հանձնաժողովի խորհրդի 2017 թվականի մարտի 3-ի թիվ 19 որոշմամբ ընդունված՝ Եվրասիական տնտեսական միության «Քիմիական արտադրանքի անվտանգության մասին» տեխնիկական կանոնակարգի (ԵԱՏՄ ՏԿ 041/2017) պահանջներին համապատասխան՝ վտանգավորության յուրաքանչյուր տեսակի մասով քիմիական նյութի վտանագավորության դասակարգման (վտանգավորության դասակարգման բացակայության) արդյունքները 

	3.2.	Նախազգուշական մակնշման մասին տեղեկությունները
	ազդանշանային բառը,
վտանգավորության նշանները,
վտանգավորության կրճատ բնութագիրը (Н-արտահայտություններ),
վտանգավորության կանխարգելմանն ուղղված միջոցները (Р-արտահայտություններ)

	4.	Անվտանգ օգտագործման ուղեցույցը

	4.1.	Շրջանառության ընթացքում առաջացող ռիսկերի կառավարման կրճատ միջոցները
	քիմիական նյութի հնարավոր բացասական ներգործության հետևանքների կանխման ու վերացման կրճատ միջոցները՝ հետևյալ պայմաններում՝ 
հրդեհ և (կամ) պայթյուն,
սուր թունավորումներ, 
հոսակորուստ/տարածում/թափում,
անհատական պաշտպանության միջոցներ

	5.	Ֆիզիկաքիմիական, թունաբանական և էկոթունաբանական հատկությունների հետազոտությունների արդյունքները

	5.1.	Ֆիզիկաքիմիական հատկությունները

	5.1.1.	Արտաքին տեսքը
	ագրեգատային վիճակը, 
գույնը,
հոտը,
բացթողման ձևը (պինդ քիմիական նյութերի համար),
հատիկաչափական կազմը (պինդ քիմիական նյութերի համար)

	5.1.2.	Հիմնական ֆիզիկաքիմիական ցուցանիշները
	հալման ջերմաստիճանը (միջակայքը),
եռման ջերմաստիճանը (միջակայքը),
հարաբերական խտությունը,
լուծելիությունը ջրում,
լուծելիությունը օրգանական լուծիչներում,
 n-օկտանոլ/ջուր բաշխման գործակիցը (log Kow),
բռնկման ջերմաստիճանը,
բոցավառելիությունը,
ինքնաբոցավառման ջերմաստիճանը (միջակայքը),
բոցավառման կոնցենտրացիոն (ջերմաստիճանային) սահմանները,
պայթուցիկ հատկությունները,
օքսիդացնող հատկությունները,
գոլորշիների ճնշումը,
գոլորշիների հարաբերական խտությունը,
մածուցիկությունը,
դիսոցման հաստատունը և ջրածնային ցուցանիշը (рН),
ռեակցունակությունը,
մետաղների վրա ներգործության դեպքում քայքայման արագությունը,
կրիտիկական ջերմաստիճանը (ճնշման տակ գտնվող գազերի համար)

	5.1.3.	Լրացուցիչ ֆիզիկաքիմիական ցուցանիշները
	քիմիական նյութը բնութագրող ցանկացած այլ ֆիզիկաքիմիական ցուցանիշ (օրինակ՝ Հենրիի հաստատունը, մակերևութային լարվածությունը, գոլորշիացման արագությունը և այլն)[footnoteRef:3] [3:  Բերվում է առկայության դեպքում։] 


	5.2.	Մարդու օրգանիզմի վրա ներգործության կարճաժամկետ վտանգի գնահատումը

	5.2.1.	Թունակինետիկան
	աբսորբումը՝ ներմուծման ռելևանտ ուղու դեպքում.
կենսամատչելիությունը (անհրաժեշտության դեպքում)․
կինետիկան պլազմայի (արյան) մեջ՝ նշելով t1/2, Cmax, tmax, AUC․
բաշխումը հյուսվածքներում (անհրաժեշտության դեպքում)․
հիմնական մետաբոլիտների կառուցվածքը (ներմուծված դեղաչափից > 5 %)․
արտաթորման արագությունը, աստիճանը և ուղիները․
ֆերմենտների ինդուկցիան/արգելակումը (անհրաժեշտության դեպքում)

	5.2.2.	Սուր թունավորությունը
	միջին մահացու պերօրալ DL50/LD50 դեղաչափը (մգ/կգ)՝ նշելով կենդանու տեսակն ու սեռը՝ ներստամոքսային ներթափանցման (ն/ս) դեպքում։ Կուլ տալու դեպքում սուր թունավորության մասով նյութի վտանգավորության դասը․
միջին մահացու LD50 դեղաչափը (մգ/կգ)՝ նշելով կենդանու տեսակն ու սեռը՝ վերմաշկային ներմուծման (վ/մ) դեպքում։ Մաշկի վրա հայտնվելու դեպքում սուր թունավորության մասով նյութի վտանգավորության դասը․
СL50/LС50 միջին մահացու կոնցենտրացիան (մգ/մ3 կամ ppm)՝ նշելով կենդանու տեսակը, սեռը, էքսպոզիցիան՝ ինհալացիոն ներմուծման (ինհ.) դեպքում։ Ներշնչելու ժամանակ սուր թունավորության մասով նյութի վտանգավորության դասը․
թիրախ օրգանների/համակարգերի վրա ընտրողական ներգործություն ունեցող նյութի դեղաչափը/կոնցենտրացիան՝ ներթափանցման ռելևանտ ուղու դեպքում (կուլ տալիս, մաշկի վրա քսելիս, ներշնչելիս) մեկանգամյա ներգործության ժամանակ՝ նշելով կենդանու տեսակը, սեռը և վնասվող օրգանները/համակարգերը։ Մեկանգամյա ներգործության դեպքում թիրախ օրգանների/համակարգերի վրա ընտրողական ներգործություն ունեցող արտադրանքի վտանգավորության դասը

	5.2.3.	Գրգռող/նեկրոտիկ ազդեցությունը
	վտանգավորության դասը և ենթադասը (անհրաժեշտության դեպքում)՝ ըստ «մաշկի ախտահարում (նեկրոզ)/գրգռվածություն» ցուցանիշի՝ նշելով կենդանու տեսակը և ներգործության ժամանակը կամ in vitro/in silico մոդելը․
վտանգավորության դասը և ենթադասը (անհրաժեշտության դեպքում)՝ ըստ «աչքերի լուրջ վնասվածք/գրգռվածություն» ցուցանիշի՝ նշելով կենդանու տեսակը կամ in vitro/in silico մոդելը․
վերին շնչուղիների լորձաթաղանթների վրա գրգռող ազդեցության բացակայության կամ առկայության մասին տեղեկությունները՝ նշելով մեկանգամյա ներգործության դեպքում տվյալ թիրախ օրգանների համար ընտրողական թունավորություն ունեցող արտադրանքի վտանգավորության դասը և հետազոտության տեսակը

	5.2.4.	Զգայունացնող ազդեցությունը
	վտանգավորության դասը և ենթադասը (անհրաժեշտության դեպքում)՝ ըստ «մաշկի հետ շփման ժամանակ զգայունացնող ազդեցությունը» ցուցանիշի՝ նշելով հետազոտության տեսակը․ 
վտանգավորության դասը և ենթադասը (անհրաժեշտության դեպքում)՝ ըստ «ներշնչելու ժամանակ զգայունացնող ազդեցությունը» ցուցանիշի՝ նշելով հետազոտության տեսակը

	5.2.5.	Թունավորությունը՝ կրկնակի ներգործության դեպքում 
	տվյալներ կրկնակի դեղաչափերի թունավորության մասին (ենթասուր 28-օրյա թունավորություն, ենթաքրոնիկ 90-օրյա թունավորություն)`ներթափանցման ռելևանտ ուղու դեպքում (կուլ տալիս, մաշկի վրա հայտնվելիս, ներշնչելիս) թիրախ օրգանների/օրգանների համակարգերի առնչությամբ՝ նշելով դեղաչափը, կենդանու տեսակն ու սեռը․ 
բազմակի ներգործության դեպքում թիրախ օրգանների/համակարգերի համար ընտրողական թունավորություն ունեցող քիմիական արտադրանքի վտանգավորության դասը․
դիտարկվող վնասակար ներգործության բացակայության մակարդակը (NO(A)EL)․
նվազագույն դիտարկվող վնասակար ներգործության մակարդակը (LO(A)EL)

	5.3.	Էկոթունաբանական հատկությունները

	5.3.1.	Վարքը շրջակա միջավայրում

	5.3.1.1.	Տարրալուծումը 

	տարրալուծումը աերոբ պայմաններում
	հիդրոլիզը,
ֆոտոտրանսֆորմացիան (ֆոտոլիզը) շրջակա միջավայրում (օդ, ջուր, հող) 

	կենսաքայքայումը
	կենսաքայքայումը ջրում․
կենսաքայքայումը հողում

	5.3.1.2. Բաշխումը շրջակա միջավայրում
	ադսորբումը/դեսորբումը

	5.3.1.3. Կենսակուտակումը
	կենսակուտակումը ջրային օրգանիզմներում,
կենսակուտակումը հողային օրգանիզմներում

	5.3.2. Շրջակա միջավայրի վրա ներգործության վտանգի գնահատումը

	5.3.2.1. Ջրային միջավայրը
	ջրային օրգանիզմների վրա կարճաժամկետ ներգործության մասին տվյալները՝ սուր թունավորություն՝
ձկների համար,
ջրային անողնաշարավորների (խեցգետնակերպերի) համար,
ջրիմուռների և ջրային բույսերի համար,
հատակի նստվածքներում բնակվող օրգանիզմների համար

	6.	Լրացուցիչ փորձարկման մասով առաջարկները

	6.1.	Հետագա հետազոտությունների ռազմավարությունը 
	ձևակերպվում է որպես առանձին փաստաթուղթ՝ նոր քիմիական նյութի վերաբերյալ տեղեկատվությունը փուլային ներկայացնելու դեպքում (եթե լրացվում է քիմիական անվտանգության մասին հաշվետվության միայն I մասը) և ներառում է Եվրասիական տնտեսական հանձնաժողովի խորհրդի 20__ թվականի __-ի թիվ__որոշմամբ հաստատված՝ Նոր քիմիական նյութերի նոտիֆիկացում անցկացնելու կարգի 9-րդ կետում նշված տեղեկությունները 

	7.	Մարդու կյանքի և առողջության, կենդանիների և բույսերի կյանքի ու առողջության, շրջակա միջավայրի, գույքի համար վտանգի մասին տեղեկատվությունը

	7.1.	Մարդու առողջությունը 
	սկրինինգային մեթոդների հիման վրա մարդու օրգանիզմի վրա ներգործության երկարաժամկետ վտանգի գնահատման արդյունքները (ներառյալ in vitro, in silico տվյալները)՝
մուտագեն ազդեցության համար, 
քաղցկեղածին ազդեցության համար,
վերարտադրողական թունավորության համար

	7.2.	Կեղտաջրերի մաքրման համակարգերը 
	կեղտաջրերի մաքրման համակարգերում մանրէաբանական ակտիվության վրա վնասակար ներգործության (ակտիվ տիղմ և այլն) վերաբերյալ տվյալները

	7.3.	Լրացուցիչ տեղեկատվությունը
	սննդային շղթաներում (միկրոօրգանիզմներ, թռչուններ, մեղուներ և այլն) միջնորդավորված ներգործության վերաբերյալ տվյալներ3 

	7.4.	PBT և vPvB հատկությունների գնահատումը
	համապատասխան չափանիշների կատարման ժամանակ նյութը կայուն (P), կենսակուտակվող (B) և թունավոր (T) նյութերի շարքին դասելը

	8.	Որպես գրանցվող քիմիական արտադրանքի այլընտրանքային բաղադրիչներ՝ անվտանգ քիմիական նյութերի օգտագործման հնարավորության գնահատումը

	ՄԱՍ II․ Վտանգների գնահատումը

	9.	Մարդու օրգանիզմի վրա ներգործության վտանգի գնահատումը

	9.1.	Մուտագեն ազդեցությունը
	մուտագեն ազդեցության բացակայությունը կամ առկայությունը՝ տվյալ ցուցանիշի մասով վտանգավորության դասի և ենթադասի ու հետազոտության եղանակի նշմամբ

	9.2.	Քաղցկեղածին ազդեցությունը
	քաղցկեղածին ազդեցության բացակայությունը կամ առկայությունը (ներթափանցման ռելևանտ ուղու դեպքում)՝ տվյալ ցուցանիշի մասով վտանգավորության դասի և ենթադասի ու հետազոտության եղանակի նշմամբ․
դիտարկվող վնասակար ներգործության բացակայության մակարդակը (NO(A)EL)․
նվազագույն դիտարկվող վնասակար ներգործության մակարդակը (LO(A)EL) 

	9.3.	Վերարտադրողական թունավորությունը
	վերարտադրման ֆունկցիայի վրա ներգործության բացակայությունը կամ առկայությունը (ներթափանցման ռելևանտ ուղու դեպքում)՝ տվյալ ցուցանիշի մասով դասով և ենթադասով՝ նշելով հետազոտության եղանակը․
դիտարկվող վնասակար ներգործության բացակայության մակարդակը (NO(A)EL)․
նվազագույն դիտարկվող վնասակար ներգործության մակարդակը (LO(A)EL)

	9.4․	Բացասական ներգործության այլ հետևանքներ
	նյութի վնասակար ներգործության այլ սպեցիֆիկ հետևանքների հայտնաբերման մասով հետազոտությունների եզրահանգումները (նյարդաթունավորություն, իմունաթունավորություն, արյան համակարգի վրա նեգործություն և այլն)՝ նշելով հայտնաբերված էֆեկտներն ու հետազոտության տեսակը․
դիտարկվող վնասակար ներգործության բացակայության մակարդակը (NO(A)EL)․
նվազագույն դիտարկվող վնասակար ներգործության մակարդակը (LO(A)EL)

	9.5.	Կարճաժամկետ էֆեկտները
	դիտարկվող կամ ենթադրվող (ելնելով in vivo/in vitro/in silico հետազոտություններից) կարճաժամկետ տեղային էֆեկտները՝ օրգանիզմ ներթափանցելու տարբեր ուղիների դեպքում՝ 
ներշնչելը, 
մաշկի վրա հայտնվելը, 
կուլ տալը,
դիտարկվող կամ ենթադրվող (ելնելով in vivo/in vitro/in silico հետազոտություններից) կարճաժամկետ համակարգային էֆեկտները՝ օրգանիզմ ներթափանցելու տարբեր ուղիների դեպքում՝
ներշնչելը,
մաշկի վրա հայտնվելը,
կուլ տալը

	9.6.	Երկարաժամկետ էֆեկտները
	դիտարկվող կամ ենթադրվող (ելնելով in vivo/in vitro/in silico հետազոտություններից) երկարաժամկետ տեղային էֆեկտները՝ օրգանիզմ ներթափանցելու տարբեր ուղիների դեպքում՝ 
ներշնչելը, 
մաշկի վրա հայտնվելը, 
կուլ տալը,
դիտարկվող կամ ենթադրվող (ելնելով in vivo/in vitro/in silico հետազոտություններից) երկարաժամկետ համակարգային էֆեկտները՝ օրգանիզմ ներթափանցելու տարբեր ուղիների դեպքում՝ 
ներշնչելը, 
մաշկի վրա հայտնվելը, 
կուլ տալը

	9.7.	Մարդու առողջության համար ներգործության հաշվարկային կանխատեսվող անվտանգ մակարդակները/ներգործության նվազագույն մակարդակները (DNEL/DMEL)
	ներթափանցման ռելևանտ ուղուն համապատասխան

	10.	Պայթյունահրդեհավտանգավորության գնահատումը 
	ընդհանուր բնութագիրը, 
այրման և (կամ) ջերմային ոչնչացման արգասիքներն ու դրանց ներկայացրած վտանգը 

	11.	Շրջակա միջավայրի համար վտանգի գնահատումը 

	11.1.	Ջրային միջավայրը
	ջրային օրգանիզմների վրա երկարաժամկետ ներգործության մասին տվյալները՝ քրոնիկ թունավորություն՝
ձկների համար,
ջրային անողնաշարավորների (խեցգետնակերպերի) համար,
ջրիմուռների և ջրային բույսերի համար,
հատակի նստվածքներում բնակվող օրգանիզմների համար

	11.2.	Հողը
	տվյալներ հետևյալի վրա վնասակար ներգործության մասին՝
հողային միկրոօրգանիզմներ,
հողային բույսեր,
հողային կենդանիներ

	11.3.	Հաշվարկային կանխատեսվող անվտանգ կոնցենտրացիաները (PNEC)
	PNEC-ի վերաբերյալ տվյալներ՝ շրջակա միջավայրի տարբեր օբյեկտների համար՝
քաղցրահամ/ծովի ջուր, 
կեղտաջրեր,
հատակի նստվածքներ,
հող

	11.4.	Լրացուցիչ տեղեկատվությունը
	սննդային շղթաներում (միկրոօրգանիզմներ, թռչուններ, մեղուներ և այլն) միջնորդավորված ներգործության վերաբերյալ տվյալներ3

	12.	Ներգործության գնահատումը

	12.1.	Ներգործության սցենարները 
	կիրառման յուրաքանչյուր ոլորտի համար ներգործության սցենարների նկարագրությունը՝ սույն պարզաբանումների 2.4.2 կետին համապատասխան նշվածների թվից, և ներգործության յուրաքանչյուր սցենարի համար ներգործության քանակական գնահատումը

	13.	Ռիսկերի գնահատումն ու կառավարումը

	13.1.	Ռիսկերի գնահատումը
	ներգործության յուրաքանչյուր սցենարի համար ներգործության քանակական գնահատման հիման վրա ռիսկերի հաշվարկը

	13.2.	Ռիսկերի կառավարման միջոցները
	ներգործության յուրաքանչյուր սցենարի համար ռիսկերի նվազեցման միջոցներն ու առաջարկությունները

